Na osnovu člana 69. Statuta Općine Stari Grad Sarajevo-Prečišćeni tekst („Službene novine Kantona Sarajevo“, broj: 20/13), Pravilnika o stipendiranju učenika/šegrta iz oblasti deficitarnih i starih tradicionalnih zanata-obrta/zanimanja („Službene novine Kantona Sarajevo“ broj: 26/20) i Pravilnika o izmjenama i dopunama pravilnika o stipendiranju učenika/šegrta iz oblasti deficitrnih i starih tradicionalnih zanata-obrta/zanimanja („Službene novine Kantona Sarajevo“, broj: 44/22. i 7/23.) v.d. Općinskog načelnika raspisuje:

**JAVNI POZIV**

za stipendiranje učenika/šegrta iz oblasti deficitarnih i starih tradicionalnih zanata-obrta/zanimanja u školskoj 2023/2024. godini

Pravo učešća na Javnom pozivu imaju učenici I, II i III razreda srednjih strukovnih škola, koji pohađaju obrazovanje koje traje 3 godine (deficitarni zanati), koji nisu obnavljali godinu i učenici starih tradicionalnih zanata-obrta/zanimanja (šegrti koji zvanje stiču kod majstora starih zanata) uz ispunjavanje sljedećih uslova:

* da su državljani BiH;
* da imaju prebivalište na području Općine Stari Grad Sarajevo u neprekidnom trajanju od pet godina do dana podnošenja prijave za dodjelu stipendije;
* da nisu stariji od 20 godina;
* da su u prethodnoj školskoj godini postigli uspjeh u školi i to:
* **učenici srednjih strukovnih škola**, koji pohađaju obrazovanje koje traje 3 godine (deficitarni zanati) sa najmanjom prosječnom ocjenom 3,00;
* **šegrti** koji zvanje stiču kod majstora starih zanata.

Uz prijavu kandidati trebaju priložiti sljedeće dokumente (original ili ovjerena kopija):

1. **Uvjerenje o državljanstvu ili** **Rodni list sa navedenom činjenicom o državljanstvu** kandidata za stipendiju ne starije od šest mjeseci;
2. **Uvjerenje** o kretanju kandidata ne starije od 30 dana (MUP KS, PU Stari Grad);
3. **Potvrdu** o upisu kandidata u tekuću školsku godinu, izdata od nadležne institucije škole sa naznakom da kandidat prvi put upisuje razred;
4. **Uvjerenje** o uspjehu u prethodnoj školskoj godini (za učenike prvog razreda srednje škole svjedočanstvo IX razreda);
5. **Dokaz** o učešću i postignutim rezultatima na kantonalnom, federalnom, državnom i međunarodnom takmičenju za školsku 2022/2023. godinu, potvrda ili diploma od nadležnih institucija (resorno ministarstvo, organizator takmičenja itd);
6. **Potvrdu** o redovnom pohađanju majstorskog zanata za učenike koji svoje znanje stiču kod nekog od majstora starih zanata izdatu od strane majstora-obrtnika sa naznakom da je registrovan u Obrtničkoj komori;
7. **Dokaz** da je kandidat bez jednog ili oba roditelja (Izvod iz matične knjige umrlih);
8. **Izjava** kandidata kojom se daje saglasnost da se njegovi podaci mogu obrađivati u skladu sa članom 5. Zakona o zaštiti ličnih podataka (Službeni glasnik BiH" broj 76/11). Za maloljetne kandidate Izjavu da je roditelj/staratelj i ista treba biti ovjerena od strane nadležne Općinske službe.

Ukupan broj stipendija koje će se dodjeljivati u tekućoj školskoj godini odredit će se prema raspoloživim budžetskim sredstvima namijenjenim u tu svrhu.

Stipendije se dodjeljuju za tekuću školsku godinu i isplaćivat će se za devet mjeseci za period septembar - decembar 2023. godine i februar - juni 2024. godine.Visina mjesečne stipendije iznosi 200,00 KM.

**Napomena I:**

Za kandidate koji ostvare pravo na stipendiju, prije potpisivanja ugovora dostaviti:

1. Izjavu o odgovornosti da kandidat nije ostvario pravo na stipendiju po istom osnovu od druge institucije u tekućoj školskoj/akademskoj godini. Za maloljetne kandidate Izjavu daje roditelj/staratelj i ista treba biti ovjerena od strane nadležne Općinske službe.
2. Potvrdu/uvjerenje o otvorenom računu na ime kandidata za stipendiju, odnosno roditelja/staratelja na koji će se vršiti isplata stipendije, isključivo izdata od strane banke.

Svaki kandidat koji nije ostvario pravo na stipendije u Javnom pozivu bit će pismeno obaviješten o rezultatima istog, najkasnije u roku od 8 (osam) dana od dana objavljivanja Preliminarne rang liste korisnika stipendije. Nezadovoljni kandidat u Javnom pozivu može podnijeti prigovor za zaštitu svojih prava Drugostepenoj stručnoj komisiji Općinskog vijeća u roku od 8 (osam) dana od prijema obavještenja.

Odluka Drugostepene komisije Općinskog vijeća je konačna.

Javni poziv ostaje otvoren 15 dana od dana objavljivanja u dnevnim novinama i na web stranici Općine.

Prijava se podnosi na propisanom prijavnom obrascu (obrazac se može preuzeti u šalter sali Općine i/ili na web-stranici Općine [www.starigrad.ba](http://www.starigrad.ba)) na protokol Općine ili putem pošte na adresu:

**Općina Stari Grad Sarajevo**

**Služba za obrazovanje, kulturu i sport**

**(sa naznakom: Javni poziv za stipendiranje učenika/šegrta iz oblasti deficitarnih i starih tradicionalnih zanata-obrta/zanimanja)**

**Ulica Zelenih beretki broj 4**

**71000 Sarajevo**

**Nepotpune i neblagovremene prijave neće se uzeti u razmatranje.**

Dostavljeni dokumenti se neće vraćati kandidatu po okončanju konkursne procedure.

Kandidati koji su ostvarili pravo na stipendiju potpisuju ugovor o dodjeli stipendije kojim se regulišu međusobna prava i obaveze kandidata i Općine Stari Grad Sarajevo. Ugovor potpisuje kandidat, a ukoliko se radi o maloljetnom licu roditelj/staratelj i Općinski načelnik u ime Općine Stari Grad Sarajevo.

Za sve dodatne informacije kandidati se mogu obratiti Službi za obrazovanje, kulturu i sport na brojeve telefona:

033/282-324

033/282-365

**V.D. NAČELNIK**

**OPĆINE STARI GRAD SARAJEVO**

**Mirsada Smajić, dipl. iur**

Broj: 15-34-7174/23

Datum: 23.10.2023. godine